Õnneliku keha päeva on võimalik tähistada kõikidel naistel üle Eesti, kandes spetsiaalset kampaania rinnakleepsu. Samuti kutsub Anne & Stiil naisi kandma kampaaniapäeval oma lemmikpesu armastuse märgiks oma keha vastu ning pakkuma sel  päeval oma kehale midagi erilist, olgu selleks siis maitsev ja tervislik toit, spaa hoolitsus, virgutav trenn või jalutuskäik.  Tallinnas tähistatakse õnneliku keha päeva Nordic Hotel Forumi spaas, kuhu 14. aprillil 16.00-19.00 on oodatud kõik naised. Kohapeal ootavad osavõtjaid põnevad temaatilised loengud ning pakutakse lõõgastavat massaaži. Soovijad saavad lasta teha endast foto ning võtta osa kampaania eriti uhke peaauhinna loosimisest. Rohkem infot selle kohta leiab www.facebook.com/olenilus.